གློག་བརྙན་དུས་སྟོན་གྱི་དམིགས་ཡུལ་སྐོར་ལ་ཁོང་གིས།དུས་སྟོན་འདི་དང་འབྲེལ་ནས་གློག་བརྙན་བཟོ་སྐྲུན་པ་མང་པོ་ཞིག་གདན་འདྲེན་ཞུ་རྒྱུ་དང་།ཁོང་ཚོ་གློག་བརྙན་བཟོ་སྐྲུན་གྱི་ཟབ་སྦྱོང་ནང་མཉམ་ཞུགས་དང་བགྲོ་གླེང་ཡོང་རྒྱུ་སོགས་ལ་འབད་བརྩོན་བྱེད་ཀྱིན་ཡོད་དང་།ད་ལོ་ཧི་མ་ལ་ཡ་ཁུལ་གྱི་གཞོན་སྐྱེས་གློག་བརྙན་བཟོ་སྐྲུན་པ་ཚོར་སློབ་ཡོན་གྱི་སྡེ་ཚན་ཞིག་གསར་འཛུགས་བྱས་ཡོད།དེར་ཧི་མ་ལ་ཡའི་ས་ཁུལ་ནས་ཉེ་དུས་ཐོན་པའི་ཕུལ་བྱུང་གཞོན་སྐྱེས་གློག་བརྙན་བཟོ་སྐྲུན་པ་དག་ལ་གྲགས་ཅན་གློག་བརྙན་བཟོ་སྐྲུན་མཁན་ཚོས་ཟབ་སྦྱོང་དང་བགྲོ་གླེང་བྱེད་པའི་གོ་སྐབས་བསྐྲུན་པ་ཡིན།ཞེས་བརྗོད་བྱུང་།